09. feb 2020 – kl. 16:00
Stirni Ensemble flytur splunkunýjar og gullfallegar útsetningar á dásamlegum sönglögum eftir Henry Purcell og Samuel Barber auk þess sem hópurinn frumflytur nýtt verk eftir Gunnar Andreas Kristinsson. Útsetningar á sönglögum Purcells og Barbers er eftir franska gítarleikarann Guillaume Heurtebize sem er eiginmaður Bjarkar en útsetningarnar eru gerðar sérstaklega fyrir hópinn og verða frumfluttar á þessum tónleikum.
Stirni Ensemble skipa að þessu sinni Björk Níelsdóttir sópransöngkona, Hafdís Vigfúsdóttir flautuleikari, Kristín Þóra Pétursdóttir, klarinettuleikari og Svanur Vilbergsson gítarleikari.
– Music for a while
– I attempt from love sickness
– When I am laid
Frumflutningur á nýjum útsetningum Guillaume Heurtebize fyrir sópran, flautu, klarinett og gítar
Gunnar Andreas Kristinsson (1976)
Auðn fyrir sópran, flautu, klarinett og gítar
Frumflutningur verksins
Söngvar einsetumanns (Hermit Songs) við ljóð óþekktra írskra höfunda frá 8. – 13. öld.
– At St Patrick’s Purgatory
– Church Bell at Night
– St Ita’s Vision
– The Heavenly Banquet
– Sea Snatch
– The Monk and his Cat
– The Praises of God
– The Desire for Hermitage
Stirni Ensemble hélt sína fyrstu tónleika árið 2016. Hópurinn hefur getið sér gott orð við tónleikahald á Íslandi og hefur komið fram á Myrkum Músíkdögum, Hljóðönum og í Norðurljósum Hörpu.
Ásamt því að stuðla að nýsköpun með nýrri og óvenjulegri samsetningu grúppunnar er markmið Stirni Ensemble að frumflytja sem mest af nýrri tónlist, halda merkjum íslenskrar tónlistar á lofti hér heima og erlendis og gefa fólki innsýn í þá breidd sem hefur átt sér stað í tónsköpun síðustu áratuga víðs vegar um heiminn.
Hópurinn nýtir líka þá möguleika að spila einleiksverk, dúó og tríó á víxl og auka þannig enn á fjölbreytileika í repertuarvali og flæði á tónleikum. Fókusinn er á tónlist 20. og 21. aldar. Á fyrstu tónleikum Stirnis var tónninn strax sleginn varðandi það að flétta saman ólíkum verkum í samhangandi flæði þannig að upplifunin verði meira eins og gjörningur eða ferðalag sem grípur þig og myndar eina heild frá fyrsta til síðasta tóns.
Félagar Stirnir hafa frá upphafi verið Björk Níelsdóttir, Svanur Vilbergsson, Hafdís Vigfúsdóttir og Grímur Helgason sem er á leið í tónleikaferð með Sinfóníuhljómsveit Íslands og mun því Kristín Þóra Pétursdóttir skipa hlutverk klarinettuleikara á þessum tónleikum.